మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
పెట్రో సెగలు.. ఎలక్ట్రిక్ స్కూటర్‌తో ఏడాదికి రూ.15 వేలు ఆదా
లీటర్ పెట్రోల్ ధర రూ.90కి దగ్గర్లో ఉంది. దీంతో సామాన్యుడి జేబుకు చిల్లుపడుతోంది. నెలకు రూ.40 కి.మీ. చొప్పున ప్రయాణించే వారు ఎలక్ట్రిక్ వాహనాలు వాడటం వల్ల ఏడాదికి రూ.15 వేలు ఆదా చేసుకోవచ్చు.
TNN | Updated:
Oct 4, 2018, 12:13PM IST
పెట్రోల్ ధరలు ఊహించని స్థాయిలో పెరుగుతున్నాయి. ముంబై లాంటి నగరాల్లో లీటర్ పెట్రోల్ ధర రూ.90 దాటింది. దీంతో మధ్యతరగతి ప్రజలు బెంబేలెత్తుతున్నారు. ఎలక్ట్రిక్ స్కూటర్లను వాడటం వల్ల పెట్రోల్ బిల్లుల భారాన్ని గణనీయంగా తగ్గించుకోవచ్చు. ఏటా రూ.15 వేలు ఆదా చేసుకోవచ్చు. హైదరాబాద్ లాంటి నగరంలో రోజుకు 40 కి.మీ. చొప్పున వారానికి ఆరు రోజులు ప్రయాణిస్తే.. ఏడాదికి 12,500 కి.మీ. దూరం ప్రయాణించినట్టు లెక్క. సగటున ఓ పెట్రోల్ స్కూటర్ సగటున 45-50 కి.మీ. మైలేజీ వస్తుంది.
అంటే ఏడాదికి 250 లీటర్ల పెట్రోల్ కొనాల్సి ఉంటుంది. ఒక్కో నగరంలో పెట్రోల్ రేట్లు ఒక్కోలా ఉన్నాయి.. కాబట్టి ఇంధనం కోసం రూ.21 వేల నుంచి రూ.25 వేలకు ఖర్చవుతుంది. అదే మోడ్రన్ ఎలక్ట్రిక్ స్కూటర్‌కు రూ.10 ఖర్చుతో 70 కి.మీ. ప్రయాణించొచ్చు. అంటే రూ.2 వేలలోపు ఖర్చుతో ఏడాదంతా జర్నీ చేయొచ్చు.
ఇప్పుడొస్తున్న ఎలక్ట్రిక్ స్కూటర్లలోని లీడ్ యాసిడ్ బ్యాటరీలపై రెండేళ్ల వారంటీ ఉంటోంది. మూడో ఏటా బ్యాటరీ మార్చాల్సి వచ్చినా బ్యాటరీ ఖర్చు రూ.12 వేల నుంచి రూ.18 వేల మధ్యలో ఉంటుంది. ఎలక్ట్రిసిటీ ఖర్చులతో కలిపి ఏడాదికి ఎలక్ట్రిసిటీ స్కూటర్‌కు రూ. 8 వేలు ఖర్చవుతుంది.
లిథియం అయాన్ బ్యాటరీ స్కూటర్లయితే.. బ్యాటరీ ఖర్చు మరింత ఎక్కువ అవుతుంది. కానీ అది 4-5 ఏళ్లు మన్నుతుంది. మాన్యు‌ఫాక్చరర్లు లిథియం అయాన్ బ్యాటరీలపై ఎక్కువ కాలం వారంటీ ఇస్తున్నాయి.
50 వేల కి.మీ. దూరం వచ్చేలా ‘450’ మోడల్ బ్యాటరీ డిజైన్ చేసినట్లు ఏథెర్ ఎనర్జీ వెల్లడించింది. ఆ తర్వాత కూడా 70 శాతం సామర్థ్యంతో బ్యాటరీ పని చేస్తుందని తెలిపింది. బ్యాటరీ పనితీరు మందగించినా.. ఒక్కసారి ఛార్జింగ్ చేస్తే 40 కి.మీ. కంటే ఎక్కువ దూరం ప్రయాణిస్తుంది. కాబట్టి ఐదేళ్ల తర్వాత బ్యాటరీ మార్చుకోవచ్చు.
ఏథెర్ ప్రకారం పన్నులు కలుపుకొని ప్రస్తుతం లిథియం అయాన్ బ్యాటరీ ధర దాదాపు రూ.35 వేలు. కానీ రానున్న రోజుల్లో బ్యాటరీల ధరలు తగ్గుతాయని ఏథెర్ చెబుతోంది.
ఇవన్నీ పరిగణనలోకి తీసుకుంటే ఏడాదికి ఎలక్ట్రిక్ స్కూటర్ రన్నింగ్ కాస్ట్ రూ.13,000-రూ.17,000 మధ్య ఉంటుంది. పెట్రోల్‌‌ కోసం పెట్టే ఖర్చుతో పోలిస్తే.. ఏడాదికి రూ.15 వేలు ఆదా చేసుకోవచ్చు. అంతేగాకుండా పర్యావరణ కాలుష్యం తగ్గేందుకు మన వంతు చేయూతనివ్వొచ్చు.